
	讘驻专拽 讛诪谞讬讞 讛讬讛 讘注诇 讞讘讬转 专讗砖讜谉 讜讘注诇 拽讜专讛 讗讞专讜谉 谞砖讘专讛 讞讘讬转 讘拽讜专讛 讞讬讬讘 讜讗诐 注诪讚 讘注诇 讞讘讬转 驻讟讜专 讜讘砖诇讛讬 讛砖讜讻专 讗转 讛讗讜诪谞讬谉 (讘''诪 讚祝 驻讘: 讜砖诐) 讛诪注讘讬专 讞讘讬转 诪诪拽讜诐 诇诪拽讜诐 讜砖讬讘专讛 专讘讬 讬讛讜讚讛 讗讜诪专 砖讜诪专 讞谞诐 讬砖讘注 讜讻讜' 诪讚驻讟专讬谞谉 砖讜诪专 讞谞诐 讜诇讗 诪讞讬讬讘 诪讟注诐 讗讚诐 讛诪讝讬拽 砖''诪 讚讘讗讜谞住 砖讛讜讗 讻注讬谉 讙谞讬讘讛 讜讗讘讬讚讛 诪讬驻讟专 讜诇讻讱 诪讞讬讬讘 砖讜诪专 砖讻专 讜讗''转 讛讗 砖诇讛讬 讻讬爪讚 讛专讙诇 (讘''拽 讚祝 讻讝.) 诪讞讬讬讘讬诐 谞驻诇 诪谉 讛讙讙 讘专讜讞 砖讗讬谞讛 诪爪讜讬讛 讗祝 注诇 讙讘 讚专讜讞 砖讗讬谞讛 诪爪讜讬讛 讛讜讬 讻注讬谉 讙谞讬讘讛 讜讗讘讬讚讛 讻讚讗诪专 讘驻专拽 砖讜专 砖谞讙讞 讚' 讜讛' (砖诐 讚祝 诪讛.) 讙讘讬 讚' 砖谞讻谞住讜 转讞转 讛讘注诇讬诐 讛专讙讜 诪讜注讚讬谉 谞讛专讙讬谉 讜诪砖诇诪讬谉 讗转 讛讻讜驻专 讜讞讬讬讘 诇砖诇诐 讚诪讬 砖讜专 诇讘注诇讬讜 讞讜抓 诪砖讜诪专 讞谞诐 讜诪讜拽讬 诇讛 讚谞讟专讬讛 砖诪讬专讛 驻讞讜转讛 讚砖讜诪专 讞谞诐 讻诇转讛 砖诪讬专转讜 讜讛谞讱 讗讞专讬谞讬 诇讗 讻诇转讛 砖诪讬专转谉 讜讚讬讬拽 讻诪讗谉 讗讬 讻专讘讬 讬讛讜讚讛 讚讗诪专 砖讜讻专 讻谞讜砖讗 砖讻专 谞讬转谞讬 讜讻讜诇谉 讘诪讜注讚 驻讟讜专讬诐 诪谉 讛讻讜驻专 驻讬专讜砖 诪砖讜诐 讚诪讜注讚 住讙讬 诇讬讛 讘砖诪讬专讛 驻讞讜转讛 诇专讘讬 讬讛讜讚讛 讜讛讬讬谞讜 讚诇转 砖讬讻讜诇讛 诇注诪讜讚 讘专讜讞 诪爪讜讬讛 讜讗讬谞讛 讬讻讜诇讛 诇注诪讜讚 讘专讜讞 砖讗讬谞讛 诪爪讜讬讛 讻讚诪讜讻讞 讘专讬砖 讛讻讜谞住 (砖诐 讚祝 谞讛:) 讜诪讚诪讞讬讬讘讬谞谉 谞讜砖讗 砖讻专 讜驻讟专讬谞谉 砖讜诪专 讞谞诐 砖''诪 讚专讜讞 砖讗讬谞讛 诪爪讜讬讛 讛讜讬 讻注讬谉 讙谞讬讘讛 讜讗讘讬讚讛 讜讗驻''讛 诪讞讬讬讘讬谞谉 讘讬讛 讗讚诐 讛诪讝讬拽 讻讚驻专讬砖讬转 讜讬''诇 讚专讜讞 砖讗讬谞讛 诪爪讜讬讛 讛讜讬 讻注讬谉 讗讘讬讚讛 讜诪讞讬讬讘讬谉 讘讬讛 讛诪讝讬拽 讜谞转拽诇 诇专讘讬 讬讛讜讚讛 讛讜讬 讻注讬谉 讙谞讬讘讛 讚驻讟专讬谞谉 讘讬讛 讗讚诐 讛诪讝讬拽 讻讚讗诪专 讘讛砖讜讗诇 (讘''诪 讚祝 爪讚:) 讚讙谞讬讘讛 拽专讜讘讛 诇讗讜谞住 讜讗讘讬讚讛 拽专讜讘讛 诇驻砖讬注讛 讜诇注谞讬谉 砖讜诪专 砖讻专 诪讬讞讬讬讘讬 转专讜讬讬讛讜 讜讻谉 诪讜讻讞 讘讛讙讜讝诇 拽诪讗 (讘''拽 讚祝 爪讟: 讜砖诐) 讙讘讬 讟讘讞 讗讜诪谉 砖拽诇拽诇 讚驻专讬讱 诇诪讗谉 讚驻讟专 讘讞谞诐 诪讘专讬讬转讗 讚拽转谞讬 谞转谉 讘讛诪讛 诇讟讘讞 讜谞讬讘诇讛 讞讬讬讘 诪驻谞讬 砖讛讜讗 讻谞讜砖讗 砖讻专 讗诇诪讗 住''讚 讚讛讗讬 诪拽砖讛 讗驻讬诇讜 讘讞谞诐 讞讬讬讘 讻诪讜 砖讜诪专 砖讻专 砖讞讬讬讘 注诇 讛讗讘讬讚讛 讜诪砖谞讬 讗讬诪讗 诪驻谞讬 砖讛讜讗 谞讜砖讗 砖讻专 诇驻讬讻讱 讘砖讻专 讞讬讬讘 讗讘诇 讘讞谞诐 驻讟讜专 讚讛讜讬 讻注讬谉 讙谞讬讘讛: 讘谞讝拽讬谉 诇讗 讞讬讬讘 诇谉 诪爪诪爪诐. 诪砖诪注 讚诪讞讬讬讘讬 讟驻讬 讘专讜爪讞 诪讘谞讝拽讬谉 讜讗诐 讻谉 诪讚驻讟专讬谞谉 诇拽诪谉 讘专讜爪讞 转专讬住 讻''砖 讘谞讝拽讬谉 讜讻谉 诪砖诪注 讘砖诇讛讬 讻讬爪讚 讛专讙诇 (讘''拽 讚祝 讻讝: 讜砖诐) 讚驻讟专讬谞谉 讝专拽 讻诇讬 诪专讗砖 讛讙讙 讜讛讬讜 转讞转讬讜 讻专讬诐 讜讻住转讜转 讗驻讬诇讜 拽讬讚诐 讜住讬诇拽谉 讜讗''转 讛讗 讗诪专讬谞谉 讘专讬砖 讛讻讜谞住 (砖诐 讚祝 谞讛: 讜砖诐) 讛驻讜专抓 讙讚专 讘驻谞讬 讘讛诪转 讞讘讬专讜 驻讟讜专 诪讚讬谞讬 讗讚诐 讜讞讬讬讘 讘讚讬谞讬 砖诪讬诐 讜驻专讬讱 讛讬讻讬 讚诪讬 讗讬 讘讻讜转诇 讘专讬讗 讘讚讬谞讬 讗讚诐 谞诪讬 诇讬讞讬讬讘 讜诪讗讬 拽讜砖讬讗 讛讗 讚诪讬讗 诇转专讬住 讚驻讟讜专 讜谞专讗讛 诇驻专砖 讚讗讻讜转诇 拽讗讬 讜诇讛讻讬 驻专讬讱 讘讚讬谞讬 讗讚诐 谞诪讬 诇讬讞讬讬讘 讗讻讜转诇 讜讬砖 住驻专讬诐 砖讻转讜讘 讘讛讚讬讗 讗讻讜转诇 讜转讚注 讚转谞谉 讛转诐 讛讜爪讬讗讜讛 诇讬住讟讬诐 讛诇讬住讟讬诐 讞讬讬讘讬谉 讜诪讜拽诪讬谞谉 讘讙诪专讗 讚讛讻讬砖讜讛 讘诪拽诇 砖''诪 讚讘诇讗讜 讛讻砖讛 诇讗 诪讬讞讬讬讘讬 讗注''驻 砖驻专爪讜讛 诇住讟讬诐 讜诪讬讛讜 讬砖 诇讚讞讜转 讚诪转谞讬转讬谉 诇讛转讞讬讬讘 讘谞讝拽讬讛 讗讬讬专讬 讗讘诇 讗讗讘讬讚讛 讚讘讛诪讛 诪讬讞讬讬讘讬 讜讗''转 诇诪讗讬 讚驻专讬砖讬转 讚拽讗讬 讗讻讜转诇 诇讬砖谞讬 讚驻讟讜专 诪讚讬谞讬 讗讚诐 拽讗讬 讗讘讛诪讛 讜讬''诇 讚诇讗 砖讬讬讱 诇诪讬转谞讬 驻讟讜专 诪讚讬谞讬 讗讚诐 讗诐 讛讬讛 砖讜诐 讞讬讜讘 (诇讗) 讘讘讛诪讛 (讜诇讗) [讗讜] 讘讻讜转诇 讗讘诇 讻砖诪转专抓 讘讻讜转诇 专注讜注 讗注''讙 讚讗讬谉 讚讜诪讛 砖讬转讞讬讬讘 讘讚讬谞讬 砖诪讬诐 讗讻讜转诇 砖讛讜讗 专注讜注 讻''讻 砖讬讻讜诇 诇讬驻讜诇 讘专讜讞 诪爪讜讬讛 讗讜 讗驻讬' 讘专讜讞 砖讗讬谞讛 诪爪讜讬讛 诪''诪 砖讬讬讱 诇诪讬转谞讬 讞讬讬讘 讘讚讬谞讬 砖诪讬诐 讻讬讜谉 砖讬砖 讚讘专 砖讛讜讗 讞讬讬讘 讘讜 讻讙讜谉 讛讘讛诪讛 讜讛砖转讗 讗转讬 砖驻讬专 讚谞拽讟 讘驻谞讬 讘讛诪转 讞讘讬专讜 讜诇讗 谞拽讟 讛驻讜专抓 讙讚专 砖诇 讞讘讬专讜 讚诪砖讜诐 讘讛诪讛 谞拽讟 诇讛 讜诪讬讛讜 讘住讜祝 讛住讜讙讬讗 讚拽讗诪专 诪讛讜 讚转讬诪讗 讻讬讜谉 讚诇诪讬住转专 拽讗讬 诪讗讬 注讘讚 诪砖诪注 讚讞讬讜讘 讚讬谞讬 砖诪讬诐 拽讗讬 谞诪讬 讗讻讜转诇 讜诪爪讬 诇驻专砖 讚讛''拽 讻诇讜诪专 诇诪讬住转专 讜诇诪讬驻诇 拽讗讬 讗讬 谞诪讬 讛讻讬 拽讗诪专 讻讬讜谉 讚诇诪讬住转专 拽讗讬 砖讛讘注诇讬诐 诪爪讜讜讬谉 诇住讜转专讜 砖诇讗 讬驻讜诇 注诇 讘谞讬 讗讚诐 住讚''讗 讚讻诇 讛拽讜讚诐 讘诪爪讜讛 讝讻讛 讜讗讬谉 诇讜 诇讛谞讬讞 诪诇住转讜专 讘砖讘讬诇 讘讛诪转 讞讘讬专讜 讜讘讚讬谞讬 砖诪讬诐 谞诪讬 诇讗 诪讞讬讬讘 拽诪''诇 讗讬 谞诪讬 讞讬讬讘 讘讚讬谞讬 砖诪讬诐 拽讗讬 谞诪讬 讗讻讜转诇 砖谞讛谞讛 讛讜讗 讘讛 注讚 砖讬讝讚诪谞讜 诇讜 驻讜注诇讬诐 诇转拽谉: 讻驻转讜 讜诪转 讘专注讘. 讗驻讬' 讛讬讛 专注讘 讻讘专 讘砖注讛 砖讻驻转讜 讻讬讜谉 讚讗诐 诇讗 讛讬讛 诪转讞讝拽 注诇讬讜 讛专注讘 诇讗 讛讬讛 诪转 讛讜讛 诇讬讛 住讜祝 专注讘 诇讘讗 讚诇讗 讚诪讬 诇讻驻转讜 讘讞诪讛 砖讻讘专 谞驻诇讛 注诇讬讜 讞诪讛 砖专讗讜讬 诇诪讜转 讘讛: 住讜祝 讞诪讛 诇讘讗 讻讜'. 讚诇讗 专讘讬 专讞诪谞讗 诪爪诪爪诐 讗诇讗 讘诪拽讜诐 砖讛转讞讬诇 讘讜 讛讛讬讝拽 讻讘专 讜诪讬讛讜 讗诐 讻驻转讜 讘驻谞讬诐 讜讛讘讬讗讜 讘诪拽讜诐 砖住讜祝 讞诪讛 诇讘讗 讜住讜祝 爪谞讛 诇讘讗 谞专讗讛 讚讞讬讬讘 诇诪''讚 讗砖讜 诪砖讜诐 讞爪讬讜 讚诇注谞讬谉 诪讬转讛 谞诪讬 诪讞讬讬讘讬谉 讘讗砖讜 诪砖讜诐 讞爪讬讜 讻讚诪讜讻讞 讘讻讬爪讚 讛专讙诇 (砖诐 讚祝 讻讘. 讜砖诐) 讜讗讬谉 讞讬诇讜拽 讘讬谉 诪拽专讘 讛讗砖 讗爪诇 讛讚讘专 诇诪拽专讘 讛讚讘专 讗爪诇 讛讗砖 讻讚诪讜讻讞 讘专讬砖 讛讻讜谞住 (砖诐 讚祝 谞讜. 讜砖诐) 讚驻专讬讱 讗讬 讚诪讟讗 谞讬讛诇讬讛 讘专讜讞 诪爪讜讬讛 讘讚讬谞讬 讗讚诐 谞诪讬 诇讬讞讬讬讘 讜讛讛讬讗 讚讗砖拽讬诇 注诇讬讛 讘讬讚拽讗 讚诪讬讗 讚讘住诪讜讱 讗驻讬诇讜 讻驻转讜 讜讛讘讬讗讜 砖诐 讜讗讞''讻 讗砖拽讬诇 驻讟讜专 讚讚诪讬讗 诇讝专拽 讞抓 讜转专讬住 讘讬讚讜 讚讗驻讬诇讜 讛讜讗 拽讬讚诐 讜住讬诇拽讜 驻讟讜专 讜讗''转 讜讛讛讬讗 讚讛砖讬讱 讘讜 讗转 讛谞讞砖 讚驻讟讜专 诇诪''讚 诪注爪诪讜 诪拽讬讗 讗诪讗讬 驻讟讜专 诇驻讬 诪讛 砖驻讬专砖 讘驻专拽 讻讬爪讚 讛专讙诇 (砖诐 讚' 讻讙: 讜砖诐) 讘砖诪注转讗 讚驻讬 驻专讛 砖砖诐 讬讚讜 诇转讜讱 驻讬 讛谞讞砖 讜讛砖讬讱 诇讬讞讬讬讘 诪砖讜诐 讗砖讜 讚讜讚讗讬 讛谞讞砖 讬拽讬讗 讗转 讛讗专住 讜讬''诇 讚砖讗谞讬 讛转诐 砖注讚讬讬谉 讗讬谉 讛讗专住 讘注讜诇诐 讜诪讬讛讜 拽砖讛 讛讛讬讗 讚讝专拽 爪专讜专 诇诪注诇讛 讚讘住诪讜讱 讚诪砖诪注 讚讗讬 诇讗 讗讝诇讗 诇爪讚讚讬谉 讗诇讗 诇转讞转 驻讟讜专 讗诪讗讬 诇讬讞讬讬讘 诪讬讚讬 讚讛讜讛 讗讗讘谞讜 讜住讻讬谞讜 讜诪砖讗讜 砖讛谞讬讞谉 讘专讗砖 讙讙讜 讜谞驻诇讜 讘专讜讞 诪爪讜讬讛 讚讞讬讬讘 诪砖讜诐 讗砖讜 讗讬 讘讛讚讬 讚讗讝诇讬 拽讗 诪讝拽讬 讻讚讗讬转讗 讘驻''拽 讚讘''拽 (讚' 讜.) 讜砖诪讗 讗讬谞讜 诪爪讜讬 讻讗谉 砖转驻讜诇 诇转讞转 诪诪砖 讜诇讗 转讬讝讬诇 讻诇诇 诇爪讚讚讬谉 讜诪讬讛讜 讝讛 讜讚讗讬 拽砖讛 讚诪砖诪注 讚诇爪讚讚讬谉 谞诪讬 诇讗 诪讬讞讬讬讘 讗诇讗 诪砖讜诐 讻讞讜 讚驻专讬讱 讗讬 讻讞讜 讛讜讗 转讬讝讬诇 诇注讬诇 讜讚讜讞拽 诇讜诪专 讻讞 讻讞讜砖 讛讜讗 讜爪专讬讱 诇讜诪专 讚讛讬讬谞讜 诇诪''讚 讗砖讜 诪砖讜诐 诪诪讜谞讜 讜讛讗 讚转谞谉 讘驻''讘 讚讞讜诇讬谉 (讚祝 诇讗.) 谞驻诇讛 住讻讬谉 诪讬讚讜 讜砖讞讟 砖讞讬讟转讜 驻住讜诇讛 讜讚讬讬拽 讟注诪讗 讚谞驻诇讛 讛讗 讛驻讬诇讛 讛讜讗 讻砖讬专讛 讻诪讗谉 讻专讘讬 谞转谉 讚诇讗 讘注讬 讻讜讜谞讛 拽砖讛 谞驻诇讛 谞诪讬 诇讬讛讜讬 讻讬 讛驻讬诇讛 诇诪''讚 讗砖讜 诪砖讜诐 讞爪讬讜 讗诐 诇讗 谞讞诇拽 讘砖讞讬讟讛 讜诇讗 诪住转讘专 诇讞诇拽 讻讬讜谉 讚讗驻讬诇讜 诪讬转讛 讙诪专讬谞谉 诪诪诪讜谉 讗诇讗 谞专讗讛 讚讗转讬讗 讛讛讬讗 住讜讙讬讗 讻诪''讚 讗砖讜 诪砖讜诐 诪诪讜谞讜 讜诪讬讛讜 拽砖讛 讚讗讬 诇转讞转 诇讗讜 讻讞讜 讛讜讗 诪讗讬 砖谞讗 诪讛讗 讚转谞谉 讘讗诇讜 讛谉 讛讙讜诇讬谉 (诪讻讜讞 讚祝 讝.) 讛讬讛 诪讜砖讱 讘诪注讙讬诇讛 讜谞驻诇讛 注诇讬讜 讜讛专讙转讜 驻讟讜专 诪砖讜诐 讚砖诇讗 讻讚专讱 讬专讬讚转讜 讛讜讗 讜讛砖转讗 转讬驻讜拽 诇讬讛 讚诇讗讜 讻讞讜 讛讜讗 讜讬''诇 讚砖讗谞讬 讛转诐 讚诪转讜讱 砖诪讜砖讱 诇诪注诇讛 谞讜驻诇 讬讜转专 诇诪专讞讜拽 注讜讚 讬砖 诇驻专砖 讚讘讻诇 讛谞讬 讚住讜祝 讞诪讛 讜爪谞讛 讜讗专讬 诇讘讗 讜讝专拽 爪专讜专 诇诪注诇讛 讜谞驻诇 诇转讞转 讗驻讬诇讜 讻驻转讜 讜讛讘讬讗讜 砖诐 驻讟讜专 . 讚讚诪讬 诇讻讞 讻讞讜 讜讗砖 谞诪讬 砖诇讗 讛诪讬转讛 讗诇讗 讘专讜讞 诪爪讜讬讛 驻讟讜专 诪诪讬转讛 讗诇讗 讚诇注谞讬谉 诪诪讜谉 讞讬讬讘 谞讝拽 砖诇诐 讜诇讗 讚诪讬 诇讞爪讬 谞讝拽 爪专讜专讜转 讗注''讙 讚讻讞 讻讞讜 讛讜讗 讚讛讗 讗砖讜 谞诪讬 讞讬讬讘 诪砖讜诐 诪诪讜谞讜 讻讚诪讜讻讞 讘驻专拽 讻讬爪讚 讛专讙诇 (讘''拽 讚祝 讻讙. 讜砖诐) 讚诪讗谉 讚讗讬转 诇讬讛 诪砖讜诐 讞爪讬讜 讗讬转 诇讬讛 谞诪讬 诪砖讜诐 诪诪讜谞讜: 讻驻转讜 诇驻谞讬 讗专讬 驻讟讜专. 讗讬谉 讞讬诇讜拽 讘讬谉 讬转讜砖讬谉 诇讗专讬 讗诇讗 诪砖讜诐 讚住转诐 讗专讬 注讚讬讬谉 诇讗 讛转讞讬诇 诇讞讘讜诇 讘讜 砖讗诐 拽驻抓 讻讘专 注诇讬讜 讛讗专讬 诇讗 讛讬讛 讬讻讜诇 诇讛转注住拽 诇讻驻讜转讜 讗讘诇 住转诐 讬转讜砖讬谉 讻讘专 讛转讞讬诇讜 诇讬驻讜诇 注诇讬讜 讜讗注''讙 讚讛谞讬 讗讝诇讬 讜讛谞讬 讗转讜 拽住讘专 诇讗 砖谞讗: 讻驻讛 注诇讬讜 讙讬讙讬转 讻讜'. 诇讗 讚诪讬 诇住讜祝 讞诪讛 诇讘讗 诇住讜祝 爪讬谞讛 诇讘讗 讚讛转诐 诇讬讻讗 讞诪讛 讜爪讬谞讛 讻诇诇 讜诇讗 诪转讞讬诇 讘讬讛 讘砖注转讬讛 讜诇讗 讚诪讬 谞诪讬 诇讻驻转讜 讘讞诪讛 讜爪讬谞讛 讚讛转诐 讻讘专 讗转讜 注诇讬讛 诪拽讜讚诐 讞诪讛 讜爪讬谞讛 砖讬砖 讘讛谉 讻讚讬 诇讛诪讬转 讗讘诇 讛讻讗 诇讬讻讗 讗诇讗 讛讜诇讱 讜诪转讞讝拽 注诇讬讜 讜讚诪讬 诇讻驻转讜 讘专注讘 砖讻讘专 讬砖 专注讘 诪注讟 讜转诪讬讚 诪转讞讝拽 讜讗诐 转讗诪专 诪讗讬 砖谞讗 驻专注 诪注讝讬讘讛 诪转专讬住 讜讘讬讚拽讗 讚诪讬讗 讘讻讞 砖谞讬 讜讬砖 诇讜诪专 讚讛讻讗 讞讬讬讘 讟驻讬 讻讚诪住讬拽 讚诪转讞讬诇 讘讬讛 讘砖注转讬讛:




讛诪讗讬专讬

讻驻转讜 讜诪转 讘专注讘 讗讜 讘爪诪讗 驻讟讜专 砖讛专讬 讘砖注转 砖讻驻转讜 讗讬谉 讻讗谉 讚讘专 讛讛讜专讙 讜讛专注讘 诪讗诇讬讜 讛讜讗 讘讗 讗讞"讻 讜讗讬谞讜 讚讜诪讛 诇讻讜讘砖 砖讛讛讜专讙 诪讝讜诪谉 讜讻谉 讘诪爪诪爪诐 讗注"驻 砖讗讬谞讜 谞讜讙注 讘讬讚讬讜 讘讙讜驻讜 诪"诪 讛讜讗 注讜砖讛 诪注砖讛 讛诪讜谞注 诪诇爪讗转 诪谉 讛砖诪砖 讜讛专讬 讛砖诪砖 诇砖诐 诪讝讜诪谉 诇讛专讜讙 讜诪注转讛 讻驻转讜 讘讞诪讛 讜诪转 讘爪谞讛 讜诪转 讞讬讬讘 讗讘诇 讻驻转讜 讘诪拽讜诐 砖讛讞诪讛 注转讬讚讛 诇讝专讜讞 诇砖诐 讗讜 砖讛爪讬谞讛 注转讬讚讛 诇讘讗 砖诐 讛讜讗讬诇 讜讛讞诪讛 讜讛爪讬谞讛 讗讬谞谉 砖诐 讘砖注转 讻驻讬转讛 驻讟讜专 砖讛专讬 讛讛讜专讙 诪讗诇讬讜 讛讜讗 讘讗 讗讞"讻 讻驻转讜 诇驻谞讬 讗专讬 讻讙讜谉 砖讛讬讛 讛讗专讬 讘专 转专讘讜转 讗爪诇 讝讛 讛讻讜驻转 讜诇讗 讗爪诇 讛讗讞专 讜讛讜讗 讻讜驻转讜 讜诪谞讬讞讜 诇驻谞讬讜 讛讜讗讬诇 讜讗讬谞讜 诪砖讬讻讜 讘讛讚讬讗 驻讟讜专 砖讛专讬 讗讬谉 讛诪诪讬转 谞讜讙注 讘讜 讘砖注转 讻驻讬转讛 讜讗讞专 讝诪谉 讛讜讗 砖讘讗 诇驻谞讬 讬转讜砖讬诐 讗驻讬诇讜 讛讬讜 注诇讬讜 讘砖注转 讻驻讬转讛 驻讟讜专 砖讻讘专 讛诇讻讜 拽讜讚诐 诪讬转转讜 讗诇讜 砖讛讬讜 砖诐 讘砖注转 讻驻讬转讛 讜讗讞专讬诐 讛讜讗 砖讘讗讜 讻驻讛 注诇讬讜 讙讬讙讬转 讜诪转 诪转讜讱 讛讘诇讗 驻讟讜专 砖讛专讬 讘砖注讛 砖讻驻讗讛 诇讗 讛讬转讛 砖诐 讛讘诇讗 讜讻谉 讗诐 驻专注 注诇讬讜 诪注讝讬讘讛 讜讛讬讛 讛讜讗 讬砖谉 诇砖诐 讜讛爪谞讛 讘讗讛 讗讞"讻 讜讛诪讬转讛讜 驻讟讜专 砖讗讬谉 讛诪诪讬转 诇砖诐 讘砖注转 讛诪注砖讛 讛讻谞讬住讜 诇讘讬转 砖诇 砖讬砖 砖讗讬谉 讛讛讘诇讗 讬讻讜诇讛 诇爪讗转 诪诪谞讜 讜讛讚诇讬拽 注诇讬讜 砖诐 讗转 讛谞专 讞讬讬讘 砖讛专讬 讛讚诇拽转 讛谞专 讛讜讗 讛诪注砖讛 讛诪诪讬转 讜讻谉 讛讚讬谉 讗诐 讛讻谞讬住讜 讘诪注专讛 讜注讬砖谉 注诇讬讜 注讚 砖诪转 讗讜 砖住讙专 诪拽讜诐 砖诪砖诐 讛讬讛 讛专讜讞 讬讜爪讗 讜讻诇 讻讬讜爪讗 讘讝讛:





讬讚 专诪"讛

讗诪专 专讘讛 讻驻转讜 讜诪转 讘专注讘 驻讟讜专 诇驻讬 砖诇讗 诪转 诪讞诪转 讛专注讘 砖讛讬讛 诇讜 讘砖注转 讻驻讬转讛 讗诇讗 诪讞诪转 讛专注讘 砖讘讗 诇讜 诇讗讞专 诪讻讗谉 讜讙专诪讗 讘注诇诪讗 讛讜讗 讜讗讬谉 讚讬谞讜 诪住讜专 诇讘讬转 讚讬谉 讗诇讗 诇砖诪讬诐: 



讜讗诪专 专讘讛 讻驻转讜 讘讞诪讛 讜诪转 讘爪谞讛 讜诪转 讞讬讬讘 讜讛讜讗 砖诇讗 专讘转讛 注诇讬讜 讞诪讛 讜诇讗 专讘转讛 注诇讬讜 爪谞讛 讚讗"讻 讛讬讬谞讜 住讜祝 讞诪讛 诇讘讜讗 住讜祝 爪谞讛 诇讘讗 讜讻讬 转讬诪讗 诪"砖 讻驻转讜 讜诪转 讘专注讘 驻讟讜专 诪砖讜诐 讚讛讛讬讗 砖注转讗 诇讗 讛讜讛 讗诇讬诐 讻驻谞讬讛 讻驻转讜 讘讞诪讛 谞诪讬 讛讛讬讗 砖注转讗 诇讗 讛讜讛 讗诇讬诪讗 讞诪讬诪讜转讗 讚讞诪讛 诇讗 讚诪讬 讚讗诇讜 讻驻转讜 讜诪转 讘专注讘 讛讛讜讗 讻驻谞讗 讚拽讟诇讬讛 诇讗讜 讛讬讬谞讜 讻驻谞讗 讚讛讜讛 诪注讬拽专讗 讚讻驻谞讗 诇讗 讗转讬 讗诇讗 诪讞诪转 专讬拽谞讜转讗 讚讻专住讬讗 讚讙讘专讗 讜讻诪讛 讚诪讬专拽谉 讟驻讬 诪讬拽专讘 拽讟诇讬讛 讟驻讬 讛讬诇讻讱 注诇 讻专讞讬讱 讘砖注转 讻驻讬转讛 诇讗 讛讜讛 诪讬专拽谉 讻讜诇讬 讛讗讬 讻砖注转 诪讬转讛 讜讗砖转讻讞 讚诇讗讜 讛讛讜讗 讻驻谞讗 讚诪注讬拽专讗 拽讟诇讬讛 讗讘诇 讻驻转讜 讘讞诪讛 讛讛讬讗 讞诪讛 讚讛讜讗讬 讘砖注转 讻驻讬转讛 讛讬讗 谞讬讛讬 讚讛讜讬讗 讘砖注转 诪讬转讛 讜诇讗 讗讬转讜住祝 讘讛 讞诪讬诪讜转讗 讻诇诇 讗讘诇 住讜祝 讞诪讛 诇讘讜讗 住讜祝 爪谞讛 诇讘讜讗 讻讬讜谉 讚讘砖注转 讻驻讬转讛 诇讗 讛讜讗讬 讞诪讛 讛转诐 驻讟讜专 讚讗砖注转 讻驻讬转讛 诇讗 转讞讬讬讘讬讛 讗诪讗讬 拽讗 诪讞讬讬讘转 诇讬讛 讗砖注转 讘讬讗转 讞诪讛 讛讛讬讗 砖注转讗 诇讗 注讘讚 讜诇讗 诪讬讚讬: 



讜讗诪专 专讘讗 讻驻转讜 诇驻谞讬 讗专讬 讜诪转 驻讟讜专 砖诇讗 讞讬讬讘 讛讻转讜讘 讻讜讘砖 讜诪爪诪爪诐 讗诇讗 讻讙讜谉 砖诪讜谞讞 注诇讬讜 讛讚讘专 讛诪诪讬转讜 讘砖注讛 砖讻讜讘砖讜 讜讛讜讗 讻讜讘砖 注诇讬讜 讻讚讬 砖诇讗 讬谞爪诇 诪诪谞讜 讚讜诪讬讗 讚讻讘砖 注诇讬讜 讘诪讬诐 讗讜 讘讗讜专 讗讜 讘讞诪讛 讛讗 诇诪讛 讝讛 讚讜诪讛 诇讻讜驻转 讗转 讞讘讬专讜 诇驻谞讬 讛讞诪讛 讗讜 诇驻谞讬 讛砖诇讛讘转 讛讬讻讗 讚住讜祝 讞诪讛 诇讘讜讗 讜住讜祝 砖诇讛讘转 诇讘讜讗 诇驻谞讬 讬转讜砖讬谉 讜诪转 讞讬讬讘 砖讛专讬 诪讜谞讞讬谉 注诇讬讜 讘砖注转 讻驻讬转讛 讜讬砖 诪驻专砖讬谉 诇驻谞讬 讗专讬 驻讟讜专 砖讛专讬 讗讬谞讜 诪讝讬拽 讗诐 讗讬谞讜 专注讘 讗讘诇 讬转讜砖讬谉 诇注讜诇诐 诪讝讬拽讬谉. 专讘 讗砖讬 讗诪专 讗驻讬诇讜 诇驻谞讬 讬转讜砖讬谉 驻讟讜专 讛谞讬 讗讝诇讬 讜讛谞讬 讗转讜 讜谞诪爪讗 砖诇讗 讛专讙转讜 讻转 专讗砖讜谞讛 砖讛讬转讛 诪讜谞讞转 注诇讬讜 诪转讞诇讛 讗诇讗 讻讬转讜转 砖讘讗讜 讗讞专 讻谉 讜讛讜讛 诇讬讛 讻住讜祝 讞诪讛 诇讘讜讗. 讜讬砖 讗讜诪专讬诐 讻驻转讜 诇驻谞讬 讗专讬 驻讟讜专 讚讗讬 谞诪讬 诇讗 讛讬讛 讻驻讜转 诇讗 讛讬讛 讬讻讜诇 诇讛谞爪诇 诪谉 讛讗专讬 诇驻谞讬 讬转讜砖讬谉 讞讬讬讘 砖讛专讬 砖讗诇诪诇讗 讻驻转讜 讛讬讛 讬讻讜诇 诇讛谞爪诇 诪讬讚谉 讜诇讗讜 诪讬诇转讗 讛讬讗 讚诇讛讗讬 驻讬专讜砖讗 诪砖诪注 讚讗讬 拽讗讬 讘讚讜讻转讗 讚讬讻讬诇 诇讗讬转谞爪讜诇讬 诪讗专讬讗 讜讗转讗 讛讗讬 讜讻驻转讬讛 讜讗谞讞讬讛 拽诪讬 讗专讬讗 诪讬讞讬讬讘 讜讛讗 诇讗 诪爪讬转 诇诪讬诪专 讚注诇 讻专讞讬讱 住讜祝 讞诪讛 诇讘讗 讛讜讗 讜转讜 讛讬讻讬 驻住讬拽讗 诇讬讛 诇诪专讬讛 讘讛讗讬 驻讬专讜砖讗 讚讗讬 谞诪讬 诇讗 讻驻转讬讛 诇讗 讛讜讛 讬讻讬诇 诇讗讬转爪讜诇讬 诪讗专讬讗 讛讗 讝诪谞讬谉 讚住诪讬讱 诇谞讛专讗 讗讜 诇讚讬拽诇讗 讗讜 诇讗讬诇谞讗 讜讬讻讬诇 诇讗讬转爪讜诇讬 诪讬谞讬讛 讗诇讗 诪住转讘专讗 讻讚驻专砖讬谞谉: 



讗讬转诪专 讻驻讛 注诇讬讜 讙讬讙讬转 讜诪转 讘讛讘诇讛 讜驻专注 注诇讬讜 诪注讝讬讘讛 讜诪转 诪讞诪转 讞诪讛 讗讜 爪讬谞讛 砖谞讻谞住讛 讚专讱 诪注讝讬讘讛 讘讝诪谉 砖诇讗 讛讬讛 讬讻讜诇 诇爪讗转 诪砖诐 驻诇讬讙讬 讘讛 专讘讛 讜专讘讬 讝讬专讗 讞讚 讗诪专 讞讬讬讘 讚讻讬讜谉 讚讗转讞讬诇 讛讘诇讗 讘砖注转讬讛 讗注"讙 讚诇讗讜 讛讛讜讗 讛讘诇讗 讚砖注转讬讛 讘诇讞讜讚 讛讜讗 讚拽讟诇讬讛 诪讻诇 诪拽讜诐 讙讬专讬 讚讬讚讬讛 谞讬谞讛讜 讜讞讚 讗诪专 驻讟讜专 讚诇讗讜 讛讛讜讗 讛讘诇讗 讚砖注转讬讛 讘诇讞讜讚 讛讜讗 讚拽讟诇讬讛 讜讗诪专讬' 转住转讬讬诐 讚专讘讛 讛讜讗 讚讗诪专 驻讟讜专 讚讗诪专 专讘讛 讻驻转讜 讜诪转 讘专注讘 驻讟讜专 讗诇诪讗 讗注"讙 讚讘砖注转 讻驻讬转讛 讗转讞讬诇 诇讬讛 讻驻谞讗 讻讬讜谉 讚诇讗讜 讘讛讛讜讗 砖讬注讜专讗 诇讞讜讚讬讛 诪讬转 驻讟讜专 讛讻讗 谞诪讬 诇讗 砖谞讗. 讜诪转诪讛讬' 讗讚专讘讗 专' 讝讬专讗 讛讜讗 讚讗诪专 驻讟讜专 讚讗"专 讝讬专讗 讛讗讬 诪讗谉 讚注讬讬诇讬讛 诇讞讘专讬讛 诇讘讬转讗 讚砖讬砖讗 讘讬转 砖诇 砖讬砖 讜讘讟讬讬转 讗诐 讜讻讬讜谉 砖转专讬讞 讗转 讛讗砖 诪讬讚 讘讜注专 讻讗砖 讜讛诪讘讬讗 讗转 讞讘讬专讜 诇讘讬转 讻讝讛 讜讛讜讗 住转讜诐 诪讻诇 住讘讬讘讬讜 讜讛讚诇讬拽 诇讜 讗转 讛谞专 讜诪转 讞讬讬讘 讟注诪讗 讚讗讚诇讬拽 诇讬讛 砖专讗讙讗 讚讗转讞讬诇讜 诇讬讛 讛讘诇讗 讘砖注转讬' 讛讗 诇讗 讗讚诇讬拽 诇讬讛 砖专讗讙讗 驻讟讜专 讜讗注"讙 讚讘转专 讛讻讬 讗转讬 讛讘诇讗 讚讘讬转讗 讜拽讟讬诇 诇讬讛 讛讻讗 谞诪讬 讗注"讙 讚讘转专 讛讻讬 拽讟讬诇 诇讬讛 讛讘诇讗 讻讬讜谉 讚诇讗讜 讛讘诇讗 讚砖注转讬讛 拽讟诇讬讛 驻讟讜专 讜讚讞讬谞谉 讗讬 诪砖讜诐 讛讗 诇讗 转讜拽诪讛 讻专' 讝讬专讗 诪"讟 讛转诐 讙讘讬 讘讬转讗 讚砖讬砖讗 讻讬 诇讗 诪讚诇讬拽 诇讬讛 砖专讙讗 诇讗 诪转讞讬诇 讛讘诇讗 讘砖注转讬讛 诪诪讬诇讗 诪砖讜诐 讚专讜讬讞 诇讬讛 讘讬转讗 讟讜讘讗 讜讗诪讟讜 诇讛讻讬 驻讟讜专 讛讻讗 讙讘讬 讻驻讛 注诇讬讜 讙讬讙讬转 讗讬讬讚讬 讚拽讟讬谞讗 讜讚讞讬拽 诇讬讛 注诇诪讗 诪转讞讬诇 讛讘诇讗 讘砖注转讬讛 讛讬诇讻讱 讗注"讙 讚诇讗 诪讬转 讘讛讗讬 砖讬注讜专讗 讻讬讜谉 讚讛讛讬讗 砖注转讗 诪转讞讬诇 讙讬专讬 讚讬讚讬讛 谞讬谞讛讜 讚诪讗诇讜 讜讗讝诇 讜讗转讜 讜讻讬 讛讗讬 讙讜谞讗 讗讬诪讗 诇讱 讚专' 讝讬专讗 讞讬讜讘讬 诪讬讞讬讬讘 讛讬诇讻讱 注诇 讻专讞讬讱 专讘讗 讛讜讗 讚讗诪专 驻讟讜专 讚讛讗 砖诪注讬' 诇讬讛 诇专讘讗 讚讗讬转 诇讬讛 讛讗讬 住讘专讗 讜诇讗 讚诪讬 诇讻驻转讜 讘讞诪讛 讗讜 讘爪谞讛 讜诪转 讚讞讬讬讘 讚讛转诐 诪讬讬专讬 讻讙讜谉 讚讛讜讛 谞驻讬砖讗 讞诪讛 讗讜 爪谞讛 讘讛讛讜讗 讚讜讻转讗 诪注讬拽专讗 讜讛讜讛 讗讬转 讘讛 讻讚讬 诇讛诪讬转 讚讛讗 讚专' 讝讬专讗 讚讗诪专 讛讗讬 诪讗谉 讚注讬讬诇讬' 诇讞讘专讬讛 诇讘讬转讗 讚砖讬砖讗 讻讜' 讞讬讬讘 诪住转讘专讗 讚讗注讬拽专 讟注诪讬讛 讙专讬专 讚住讘讬专讗 诇讬讛 讚讻诇 讛讬讻讗 讚诪转讞讬诇 讛讘诇讗 讘砖注转讬讛 讗注"讙 讚诇讬转 讘讬讛 诪注讬拽专讗 讻讚讬 诇讛诪讬转 讞讬讬讘 讗讘诇 诇专讘讛 讚住讘专 讻诇 讛讬讻讗 讚讗讬谉 讘讜 诪转讞诇讛 讻讚讬 诇讛诪讬转 驻讟讜专 讛讻讗 谞诪讬 驻讟讜专 讚讛讗 诇讗 诪砖讻讞转 诇讛 讚诇讛讜讬 讘讬讛 诪注讬拽专讗 讻讚讬 诇讛诪讬转:





诪讛专砖"讗 - 讞讬讚讜砖讬 讛诇讻讜转

讘讗"讚 讜诪讚诪讞讬讬讘讬谞谉 谞讜砖讗 砖讻专 讜驻讟专讬谞谉 砖讜诪专 讞谞诐 砖"诪 讻讜' 注讻"诇 专"诇 诇注谞讬谉 诇砖诇诐 讛砖讜专 诇讘注诇讬诐 讗讘诇 诇注谞讬谉 谞讝拽 讛砖讜专 讜讻讜驻专 讻讜诇谉 驻讟讜专讬谉 讘诪讜注讚 诇专' 讬讛讜讚讛 讚住讙讬 诇讬讛 讘砖诪讬专讛 驻讞讜转讛 讜拽"诇:


讘讚"讛 讘谞讝拽讬谉 讻讜' 诪砖诪注 讚诪讞讬讬讘讬 讟驻讬 讘专讜爪讞 诪讘谞讝拽讬谉 讜讗"讻 讻讜' 注讻"诇 专"诇 讚讻讬讜谉 讚讙诇讬 诇谉 讛讻讬 讘诪爪诪爪诐 讚诪讞讬讬讘讬 讟驻讬 讘专讜爪讞 诪讘谞讝拽讬谉 讗讬转 诇讱 诇诪讬诇祝 诪讬谞讬讛 讻诇 砖讗专 诪讬诇讬 诇讞讬讬讘 讟驻讬 讘专讜爪讞 诪讘谞讝拽讬谉 讗注"讙 讚讘讗讜谞住 讜砖讜讙讙 诪讞讬讬讘讬谉 讟驻讬 讘谞讝拽讬谉 诪讘专讜爪讞 诪讬讛讜 诇诪讗谉 讚诪讞讬讬讘 讘诪爪诪爪诐 讗祝 讘谞讝拽讬谉 讘诪讻"砖 讜讻谉 驻住拽 讛专讗"砖 诇讬讻讗 诇讗讜讻讞讬 讗诇讬讘讬讛 诇诪驻讟专 转专讬住 讘谞讝拽讬谉 讜讬砖 诇讜诪专 诇诪讗谉 讚诪讞讬讬讘 谞诪讬 讘诪爪诪爪诐 讘谞讝拽讬谉 谞诪讬 讗讬谞讜 讗诇讗 诪拽诇 讜讞讜诪专 讘专讜爪讞 讚诪讞讬讬讘 讘诪爪诪爪诐 讜讗"讻 讘转专讬住 讚诇拽诪谉 讚诇讬讻讗 讘讬讛 拽"讜 诇讞讬讜讘讬 讘谞讝拽讬谉 讚讛讗 讘专讜爪讞 谞诪讬 驻讟讜专 讗讬转 诇谉 诇诪讬诪专 讚驻讟讜专 谞诪讬 讘谞讝拽讬谉 讜拽"诇:


讘讚"讛 住讜祝 讞诪讛 讻讜' 诇驻讬 诪讛 砖驻讬专砖 讻讜' 砖砖诐 讬讚讜 诇转讜讱 驻讬 谞讞砖 讻讜' 注讻"诇 诇讻讗讜专讛 讚专"诇 讚讘诇讗讜 讛讛讜讗 驻讬专讜砖讗 讗诇讗 讚讗讬 讛讜讛 诪驻专砖讬谞谉 诇讛 讚讗讬讬专讬 讘诪拽专讘 讛谞讞砖 讗爪诇 讛讬讚 诇讗 拽砖讬讗 诇讛讜 诪讬讚讬 讚讻讬讜谉 讚讛谞讞砖 诪注爪诪讜 诪拽讬讗 讛讜讛 诇讬讛 讻住讜祝 讞诪讛 讜爪讬谞讛 诇讘讗 讚讗讬谉 讛讛讜专讙 诪讝讜诪谉 讗讘诇 诇驻讬 讛驻讬专讜砖 砖砖诐 讬讚讜 诇转讜讱 驻讬 谞讞砖 讚讛讜讛 诇讬讛 诪拽专讘 讛讚讘专 讗爪诇 讛讗砖 讜讬砖 诇讞讬讬讘 讗驻讬诇讜 讘住讜祝 讞诪讛 讜爪讬谞讛 诇讘讗 讻诪讛 砖讻转讘讜 讛转讜住驻讜转 诇注讬诇 拽砖讛 诪讬讛讜 拽爪转 拽砖讛 讻讬讜谉 讚讗讬谉 讞讬诇讜拽 讘讬谉 诪拽专讘 讛讗砖 讗爪诇 讛讚讘专 讜讘讬谉 诪拽专讘 讛讚讘专 讗爪诇 讛讗砖 讗诐 讻谉 讻诪讜 讚讞讬讬讘 讘诪拽专讘 讛讚讘专 讗爪诇 讛讗砖 讗驻讬诇讜 讘住讜祝 讞诪讛 讜爪讬谞讛 诇讘讗 讛讻讬 谞诪讬 讬砖 诇讞讬讬讘 讘诪拽专讘 讛讗砖 讗爪诇 讛讚讘专 讗驻讬诇讜 讘住讜祝 讞诪讛 讜爪讬谞讛 诇讘讗 讜讗讻转讬 转拽砖讬 诇讛讜 谞诪讬 诇讛讛讜讗 驻讬专讜砖讗 讚讗讬讬专讬 讘砖诐 讛谞讞砖 讗爪诇 讛讬讚 讜讬砖 诇讬讬砖讘 讚诇讗 讚诪讬讗 讚诇讛讛讜讗 驻讬专讜砖讗 讚讗讬讬专讬 讻砖诪砖讬诐 讛谞讞砖 讗爪诇 讛讬讚 讗讬谉 讝讛 诪拽专讘 讛讗砖 讗爪诇 讛讚讘专 讻讬讜谉 讚讛谞讞砖 诪拽讬讗 讜讘砖注讛 砖拽讬专讘 讛谞讞砖 诇讗 讛讬讛 讻讗谉 讗砖 讻诇诇 讜讻诪讜 砖诇讗 注砖讛 讜诇讗 讻诇讜诐 诪砖讗"讻 讘拽讬专讘 讛讬讚 讗爪诇 讛谞讞砖 讛讜讛 诇讬讛 诇讞讬讜讘讬 讗注"讙 讚讗讬谉 讻讗谉 注讚讬讬谉 讗砖 砖讛专讬 讛谞讞砖 诪拽讬讗 讻讬 讛讻讗 讘住讜祝 讞诪讛 讜爪讬谞讛 诇讘讗 讚讞讬讬讘 讘拽讬专讜讘 讛讚讘专 诇砖诐 讚讻诇 诪讛 砖讛讬讛 诇讜 诇注砖讜转 讛专讬 注砖讛 讜讞讬讬讘 讜讚讜"拽:


讘讗"讚 讜讗砖 谞诪讬 砖诇讗 讛诪讬转讛 讗诇讗 讘专讜讞 诪爪讜讬讛 驻讟讜专 诪诪讬转讛 讗诇讗 讻讜' 注讻"诇 讘诪讛专砖"诇 讛讙讬讛 讗诇讗 讘专讜讞 砖讗讬谞讜 诪爪讜讬讛 驻讟讜专 讻讜' 注讻"诇 讜讗"讗 诇讜诪专 讻谉 讚讘专讜讞 砖讗讬谞讜 诪爪讜讬讛 诇注谞讬谉 谞讝拽讬 诪诪讜谉 谞诪讬 驻讟讜专 讻诪"砖 讛转讜住' 诇注讬诇 讘讛讛讬讗 讚驻"拽 讚讘"拽 讜讻谉 诪讜讻讞 讘讻诪讛 讚讜讻转讬谉 讜注讜讚 拽砖讛 讻讬讜谉 讚讻诇 讛谞讬 讚诪讜 诇专讜讞 诪爪讜讬讛 讻诪"砖 诇注讬诇 讗诐 讻谉 诪讛 转讬专爪讜 讘讝讛 讚讘专讜讞 砖讗讬谞讜 诪爪讜讬讛 驻讟讜专 诪诪讬转讛 讜讗诐 专爪讜谞诐 诇驻讬 转讬专讜爪诐 讚诇讗 讚诪讬 诇专讜讞 诪爪讜讬讛 讗诇讗 诇专讜讞 砖讗讬谞讜 诪爪讜讬讛 注讬拽专 讞住专 诪谉 讛住驻专 讙诐 讗讬谉 讻讗谉 住讘专讗 诇讚诪讜转诐 诇专讜讞 砖讗讬谞讜 诪爪讜讬讛 讻讬讜谉 讚住讜祝 讞诪讛 讜爪讬谞讛 诇讘讗 讜讬驻讜诇 诇转讞转 讻诪"砖 诇注讬诇 讘驻砖讬讟讜转 诪"讚 讗讗讘谞讜 讜住讻讬谞讜 讻讜' 讜讗驻砖专 砖讛讜讗 谞讚讞拽 诇讝讛 诪诇砖讜谉 讗诇讗 砖讘转讜住驻讜转 讜谞专讗讛 讚讗讬谉 讻讗谉 诪拽讜诐 讚讞讜拽 讘诇砖讜谉 讛转讜住' 讻驻讬 谞讜住讞转 讛转讜住' 砖讘讬讚谞讜 讜专"诇 讚讗祝 讗诐 谞专讗讛 讻诇 讛谞讬 诇专讜讞 诪爪讜讬讛 讛讜讗 驻讟讜专 诪诪讬转讛 讚诇讗 诪讞讬讬讘讬谞谉 讘专讜讞 诪爪讜讬讛 讗诇讗 诇注谞讬谉 谞讝拽 讜专"诇 讜讗砖 谞诪讬 砖诇讗 讛诪讬转 讗诇讗 讻讜' 讚讜讜讚讗讬 诇诪"讚 讗砖讜 诪砖讜诐 诪诪讜谞讜 讗讬谞讜 讞讬讬讘 讘诪讬转讛 讗诇讗 讘讛爪讬转 讘讙讜驻讜 砖诇 注讘讚 讻讚讗诪专讬谞谉 驻专拽 讻讬爪讚 讛专讙诇 讗讘诇 诇诪讗谉 讚讗诪专 讗砖讜 诪砖讜诐 讞爪讬讜 讬砖 诇讞讬讬讘讜 讗驻讬诇讜 讘讗讬谞讜 诪爪讬转 讘讙讜驻讜 讜讻讙讜谉 砖讛爪讬转 讘诪拽讜诐 讗讞专 讗诐 讬讻讜诇 讛讗砖 诇讘讜讗 诇注讘讚 讘诇讗 专讜讞 诪爪讜讬讛 讻诇诇 讞讬讬讘 讻诪讜 砖讗诪专 砖诐 讻讬 转爪讗 讗砖 诪注爪诪讛 讻讜' 讗讘诇 讘讗诐 讗讬谞讜 讬讻讜诇 讛讗砖 诇讘讗 讗诇讗 讘专讜讞 诪爪讜讬讛 讜讘诇讗 专讜讞 讻诇诇 诇讗 讛讬讛 讬讻讜诇 诇讘讗 诇砖诐 驻讟讜专 诪诪讬转讛 讜讗讬谞讜 讞讬讬讘 讗诇讗 谞讝拽 诪砖讜诐 讚诇注谞讬谉 讞讬讜讘 诪讬转讛 讚诇讗 谞讞讬讬讘讬讛 讗诇讗 诪砖讜诐 讞爪讬讜 讛"诇 讻讻讞 讻讞讜 讻讬讜谉 讚诇讗 讬讻讜诇 诇讛讙讬注 砖诐 专拽 注"讬 专讜讞 诪爪讜讬讛 诪砖讗"讻 诇注谞讬谉 谞讝拽讬 诪诪讜谉 讚讬砖 诇讞讬讬讘 讘讜 讚讗砖讜 谞诪讬 诪砖讜诐 诪诪讜谞讜 讻诪"砖 讛转讜住驻讜转 诇讘住讜祝 讜讛讚讘专讬诐 讘专讜专讬诐 讛诐 讘讗讬谉 讙诪讙讜诐 诇拽讬讬诐 讻诇 谞讜住讞转 转讜住' 砖讘讬讚谞讜 讜讚讜"拽:


讘讗"讚 讜诇讗 讚诪讬 诇讞爪讬 谞讝拽 爪专讜专讜转 讗注"讙 讚讻讞 讻讞讜 讛讜讗 注讻"诇 讗讬谉 讚讘专讬诐 讗诇讜 谞诪砖讻讬诐 讜诪讞讜讘专讬诐 讚爪专讜专讜转 讗讬谞谉 讻讞 讻讞讜 讗诇讗 讻讞 讗讞讚 讛讜讗 讜讘讻讞 讻讞讜 讘爪专讜专讜转 诪讘注讬讗 诇讬讛 诇专讘 讗砖讬 讛转诐 讘驻专拽 讻讬爪讚 讛专讙诇 讗诇讬讘讬讛 讚住讜诪讻讜住 讜注讜讚 讚讘谞讝拽讬 讗讚诐 讻讬 讛讻讗 诇讗 砖讬讬讱 讘讬讛 爪专讜专讜转 讻讚讗讬转讗 讘讛讚讬讗 讘驻专拽 讻讬爪讚 讛专讙诇 讞讻诇 砖讬注讜专 讚讘专讬讛诐 讻讱 讛讜讗 讚讛讻讗 讗驻讬诇讜 讘讻讞 讻讞讜 讞讬讬讘 谞讝拽 砖诇诐 讜诇讗 讚诪讬 诇爪专讜专讜转 讛讬讬谞讜 谞诪讬 诪讛讗讬 讟注诪讗 砖讗诪专谞讜 讚讗讬谉 砖讬讬讱 爪专讜专讜转 讙讘讬 谞讝拽讬 讗讚诐 讜砖讜讘 讻转讘讜 诪诇转讗 讘讗谞驻讬 谞驻砖讬讛 讗讚诇注讬诇 讗注"讙 讚讻讞 讻讞讜 讛讜讗 讜驻讟讜专 诇注谞讬谉 诪讬转讛 诪讻诇 诪拽讜诐 诇注谞讬谉 谞讝拽 诪诪讜谉 讞讬讬讘 诪砖讜诐 讚诇注谞讬谉 谞讝拽讬 诪诪讜谉 讬砖 诇讞讬讬讘讜 谞诪讬 诪砖讜诐 诪诪讜谞讜 讗注"讙 讚诇注谞讬谉 讞爪讬讜 诇讗 讛讜讬讗 讗诇讗 讻讞 讻讞讜 讜拽"诇:





讞讻诪转 砖诇诪讛

专砖"讬 讘讚"讛 专讘 讗讞讗 驻讜讟专 讻讜' 讚砖诪砖讗 拽讟诇讬讛 讻爪"诇:


讘讚"讛 讻驻转讜 诇驻谞讬 讻讜' 诇讛爪讬诇 注爪诪讜 诪谉 讛讗专讬 讘讻讜诇讛讜 讙专住讬谞谉 讗诪专 专讘讗 讻爪"诇:


讘讚"讛 讘讬转讗 讚砖讬砖讗 讻讜' 讜讗讬谉 讛讘诇 诇讗讜专 讛谞专 讬讻讜诇 讻讜' 讻爪"诇:


转讜住' 讘讚"讛 讘谞讬讝拽讬谉 讻讜' 讜讛讻讬 驻专讬讱 讘讚讬谞讬 讗讚诐 讻讜' 讻爪"诇:


讘讚"讛 住讜祝 讞诪讛 讻讜' 诇驻讬 诪讛 砖驻专砖转讬 讻讜' 讗诇讗 讘专讜讞 砖讗讬谞讛 诪爪讜讬讛 驻讟讜专 讻讜' 讻爪"诇 (注讬讬谉 讘诪讛专砖"讗):





专砖"砖

讚祝 注讝 [注"讗



讙诪专讗 讗"拽 诪讜转 讬讜诪转 讛诪讻讛 专讜爪讞 讛讜讗 讘专讜爪讞 讛讜讗 讚诪讞讬讬讘 诪爪诪爪诐 讻讜'. 注驻讬专砖"讬 讜拽砖讛 讚讛讗 讗驻讬拽转讬讛 诇注讬诇 (讟讜 讘) 诇诪注讜讟讬 讚讗讬 讗转讛 讛讜专讙讜 注诇 专爪讬讞转 砖讜专讜. 讜讘专讗"砖 讛讙讬' 讻讗谉 拽专讗 讚诪讜转 讬讜诪转 讛专讜爪讞 讗"讻 讗"砖 讗讘诇 诪驻讬专砖"讬 诪砖诪注 诇讛讚讬讗 讻讙讬' 砖诇驻谞讬谞讜] :





注专讜讱 诇谞专

讘讙诪专讗 讗讬谞讜 讚讬谉 砖讞讬讬讘 讘讛诐 讗转 讛诪爪诪爪诐: 讗"诇 讛讗 讗讬谉 注讜谞砖讬谉 诪谉 讛讚讬谉 讚讬"诇 讚诪诪讜谉 注讜谞砖讬谉 讻诪讜 砖讻转讘讜 讛转讜住' 讘讘"拽 (讚祝 讘' 注"讗) 谞讙讚 诪砖诪注讜转 讛诪讻讬诇转讗 注"砖:



讗讚专讘讛 转住转讬讬诐 讚专' 讝讬专讗 讛讜讗 讚讗诪专: 拽"拽 诪讗讬 专讗讬讛 讚诇诪讗 诇注讜诇诐 讙诐 讘诇讗 讗讚诇讬拽 砖专讙讗 诪讞讬讬讘 专"讝 讜讻谉 讙"讻 讘讻驻讛 注诇讬讜 讙讬讙讬转 讜讗讬 诪砖讜诐 讚讗"讻 诇讬转谞讬 专讘讜转讗 讟驻讬 讚讗驻讬诇讜 讘诇讗 讗讚诇讬拽 砖专讙讗 诪讞讬讬讘 讛专讬 诇驻讬 诪讛 砖讻转讘讜 讛转讜住' 诇注讬诇 讘讚"讛 住讜祝 讞诪讛 讚诇诪"讚 讗砖讜 诪砖讜诐 讞爪讬讜 诪讞讬讬讘 讘讛讘讬讗讜 诇诪拽讜诐 砖住讜祝 讞诪讛 诇讘讗 砖诐 讜讻讬讜谉 讚专' 讝讬专讗 谞拽讟 讛讗讬 诪讗谉 讚注讬讬诇讬' 诇讞讘专讬' 驻讬' 砖讛讜讗 讛讘讬讗讜 砖诐 讗"讻 讙诐 讗讬 讛讜讬 转谞讬 讚讘诇讗 讗讚诇讬拽 砖专讙讗 诪讞讬讬讘 讗讻转讬 讛"讗 讚讘讻驻讛 注诇讬讜 讙讬讙讬转 驻讟讜专 讻讬讜谉 砖讻驻转讜 砖诐 讘诪拽讜诐 砖讛讬' 讻讘专 砖诇讗 砖讬讬讱 讞讬讜讘讗 讚讗砖讜 诪砖讜诐 讞爪讬讜 讗讘诇 讛讻讗 诪讞讬讬讘 诇讗 诪砖讜诐 诪爪诪爪诐 讗诇讗 诪砖讜诐 讗砖讜 诪砖讜诐 讞爪讬讜 讜讻讬讜谉 讚讻谉 讗驻砖专 讚谞拽讟 专"讝 讚讗讚诇讬拽 砖专讙讗 诇讗砖诪讜注讬谞谉 讚讚讜拽讗 诪砖讜诐 诪爪诪爪诐 讞讬讬讘 讚讘诪爪诪爪诐 讻讬 讛讗讬 讻"注 诪讜讚讜 讗讘诇 诇讗 诪砖讜诐 讗砖讜 诪砖讜诐 讞爪讬讜 讚诇讬转 诇讬' 讜讝讛 诪讚讜讬讬拽 讘诇讬砖谞讗 讚谞拽讟 讛讗讬 诪讗谉 讚注讬讬诇讬' 诇讞讘专讬讛 讚讜拽讗 讜诇讗 讙"讻 讛讗讬 诪讗谉 讚讻驻讬转 诇讞讘专讬' 讗诇讗 诇讗砖诪讜注讬谞谉 讚讗注驻"讻 诇讗 诪讞讬讬讘 专拽 诪砖讜诐 诪爪诪爪诐 讗讘诇 讗讬 讛讜讬 谞拽讬讟 讘诇讗 讗讚诇讬拽 砖专讙讗 讛"讗 讚诪砖讜诐 诪爪诪爪诐 住讘专 讻专讘讗 讚驻讜讟专 讜讛讗 讚诪讞讬讬讘 讛讬讬谞讜 诪砖讜诐 讗砖讜 诪砖讜诐 讞爪讬讜 诇讻讱 谞拽讟 讗讚诇讬拽 砖专讙讗 讚讘讝讛 讜讚讗讬 讻"注 驻讜讟专 诪砖讜诐 诪爪诪爪诐 讜诪讚诇讗 诪驻讟讬专 讙诐 讘诇讗 讗讚诇讬拽 诪讟注诐 讗砖讜 诪砖讜诐 讞爪讬讜 砖驻讬专 诪讜讻讞 讚讗砖讜 诪讞"爪 诇讬转 诇讬讛 讗讘诇 诇注讜诇诐 诇驻讬 讛讗诪转 讬"诇 讚讘讬谉 讘诇讗 讗讚诇讬拽 讘讬谉 讘讻驻讛 注诇讬讜 讙讬讙讬转 诪讞讬讬讘 专"讝 诪砖讜诐 诪爪诪爪诐. 讜讗"诇 讚讗讬谉 诇诪讟注讬 讘讛讻讬 讚讟注诪讜 讘诇讗 讗讚诇讬拽 诪砖讜诐 讗砖讜 诪砖讜诐 讞爪讬讜 讚讗讬谉 砖讬讬讱 讘讝讛 讻讬讜谉 讚讛讛讘诇 驻讬讜 砖诪诪讬转讜 注讚讬讬谉 讗讬谞讜 讘注讜诇诐 讜讻诪讜 砖讻转讘讜 讛转讜住' 诇注谞讬谉 讗专住 谞讞砖 讚讗祝 讗讬 谞讚诪讛 讛讱 讚讛讘诇 驻讬讜 诇讗专住 诪讻"诪 讛诪"讚 转住转讬讬诐 讚专"讝 讛讜讗 讚讗诪专 驻讟讜专 注"讻 诇讗 住"讚 诇讞诇拽 讘讛讻讬 讚讗"讻 讘诇讗"讛 诇讗 诪讜讻讬讞 诪讬讚讬 诪诇讗 讗讚诇讬拽 砖专讙讗 讚讗祝 讗讬 诪讬驻讟专 讛转诐 诪"诪 讬"诇 讚讛讻讗 讞讬讬讘 讚讛转诐 注讚讬讬谉 讗讬谉 讛诪讝讬拽 讘注讜诇诐 诪砖讗"讻 讻讗谉 讗"谞 讚讛转诐 注讚讬讬谉 诇讗 诪转讞讬诇 讛讘诇讗 诪砖讗"讻 讛讻讗 讜讻诪讜 砖诪转专抓 讘讗诪转 讗注"讻 讛诪"讚 转住转讬讬诐 诇讗 住"讚 诇讞诇拽 讘讻讱 讜讗"讻 诪讗讬 诪讬讬转讬 专讗讬讛 诪讚谞拽讟 专' 讝讬专讗 讗讚诇讬拽 砖专讙讗 讚讜拽讗 讜诇讻讗讜专讛 专讗讬讛 诪讝讛 诇砖讬讟转 讗"谞 砖诇 讛转讜住' 讚讙诐 诇诪"讚 讗砖讜 诪砖讜诐 讞爪讬讜 驻讟讜专 讘讻讞 讻讞讜 诪谉 讛诪讬转讛 讜专拽 诪诪讜谉 诪讬讞讬讬讘:



讘专砖"讬 讚"讛 专讘 讗讞讗. 讚讙专诪讗 讘注诇诪讗 讛讜讗: 讗祝 讚讘讙诪专讗 诪驻拽讬谞谉 讻谉 诪诪讬注讜讟讗 讚讛讜讗 诪"诪 诪爪专讻讬谞谉 讙诐 诇讛讱 讟注诪讗 讚讙专诪讗 讘注诇诪讗 讚诪讛讜讗 诇讞讜讚 讗讻转讬 诇讗 讛讜讬 讬讚注讬谞谉 讗讬讝讛 讚讬谉 讚讗讬讻讗 讘专讜爪讞 诪诪注讟讬谞谉 诇谞讝拽讬诐 诇讻谉 诪爪专讻讬谞谉 讙诐 诇讛讱 讟注诪讗 讚讘诇讗"讛 讙专诪讗 诇讗讜 诪讬诇转讗 讛讬讗 讘讻"诪 诪讻"诪 讙诐 讘讛讱 讟注诪讗 诇讞讜讚 诇讗 住讙讬 讚讛"讗 讚讗祝 讚讘砖讗专 诪拽讜诪讜转 诇讗讜 诪讬诇转讗 讛讬讗 诪讻"诪 讛讻讗 诇注谞讬谉 谞讝拽讬诐 谞讬诇祝 讘拽"讜 诪专讜爪讞 诇讻谉 诪爪专讻讬谞谉 讙诐 诪讬注讜讟讗:



讘转讜住驻讜转 讚"讛 专讜爪讞 砖诇讗. 讛讬' 讘注诇 讞讘讬转 专讗砖讜谉 讜讘注诇 拽讜专讛 讗讞专讜谉: 讛讗 讚诇讗 诪讬讬转讬 专讗讬' 诪诪转谞讬转谉 讛拽讜讚诪转 讚砖谞讬 拽讚专讬诐 讗讜 诪专讬砖讗 讚讛讱 诪转谞讬转谉 讚讛讬' 讘注诇 拽讜专讛 专讗砖讜谉 诪砖讜诐 讚讘讻诇 讛谞讬 诇讗 讛诪讝讬拽 讙专诐 讛谞讝拽 讗诇讗 讛谞讬讝拽 讜讘讝讛 讜讚讗讬 驻讟讜专 讛诪讝讬拽 讚讗讬谉 诇讱 讗讜谞住 讙讚讜诇 诪讝讛 讜诇讻谉 讗讬谉 专讗讬讛 讙诐 讻谉 诪驻讟讜专 讗讜谞住 讙讘讬 砖"讞 讜砖"砖 讚讛转诐 讛砖讜诪专讬诐 注爪诪诐 诇讗 讛讝讬拽讜:



讘讗"讚. 讛诪注讘讬专 讞讘讬转 诪诪拽讜诐 诇诪拽讜诐: 讛讗 讚诇讗 讛拽砖讜 讛转讜住' 讙诐 诪专"诪 讚驻讜讟专 讘砖"讞 讜砖"砖 讚诇专"诪 讜讚讗讬 讬"诇 讚讘讗讜谞住 讚讚诪讬 诇讙谞讬讘讛 讜讗讘讬讚讛 讞讬讬讘 讜讛讗 讚驻讟讜专 讛转诐 诪砖讜诐 讚讛转诐 讗讜谞住 讙诪讜专 讛讜讗 讚谞转拽诇 讗讜谞住 讛讜讗 讜讻诪讜 砖诪讜讻讬讞 讛砖"住 诪讚驻讜讟专 砖"砖 讗讘诇 诇专' 讬讛讜讚讛 讛拽砖讜 诪砖讜诐 拽讜砖讬讗 讘转专讬讬转讗 讚讻讬讜谉 讚诇讚讬讚讬' 注"讻 爪"诇 讚驻讜讟专 讘讗讜谞住 讚讙谞讬讘讛 讜讗讘讬讚讛 讗"讻 诇诪讛 讞讬讬讘 讘谞驻诇 诪谉 讛讙讙 讘专讜讞 砖讗讬谞讛 诪爪讜讬讛 讜诇讻谉 讛讜爪专讻讜 讙诐 讘拽讜砖讬讗 讝讜 诇讛讘讬讗 诪讛 讚拽讗诪专讬谞谉 讘砖"住 讻诪讗谉 讗讬 讻专' 讬讛讜讚讛 讚专拽 诇专' 讬讛讜讚讛 拽砖讛 拽讜砖讬讗 讝讜 讚诇专"诪 讬"诇 讚诪讬讞讬讬讘 讘讗诪转 讘讗讜谞住 讚讚诪讬 诇讙谞讬讘讛 讜讗讘讬讚讛:



讚"讛 讘谞讝拽讬谉 诇讗 讞讬讬讘 诇讱. 讻砖"讻 讘谞讝拽讬谉: 讗祝 讚诇注谞讬谉 讞讬讜讘 讚讗讜谞住 拽讬诇 专讜爪讞 诪谞讝拽讬诐 诪讻"诪 讛讻讗 讚拽讬讬诪讬谞谉 诇注谞讬谉 讙专诪讗 讘谞讝拽讬诐 讚讚诪讬 诇诪爪诪爪诐 讚专讜爪讞 讜讗转讬讗 诪谞讬' 讜讻讬讜谉 讚讘专讜爪讞 驻讟讜专 诪砖讜诐 讚讙专注 诪诪爪诪爪诐 讻砖"讻 讘谞讝拽讬诐 讚诪讛讬讻讬 转讬转讬 诇讞讬讬讘讜 讘谞讝拽讬诐 讻讬讜谉 讚诪专讜爪讞 诇讗 讗转讬讗 讜诇讻谉 讙诐 诇诪"讚 诪爪诪爪诐 讞讬讬讘 讘谞讝拽讬诐 驻讟讜专 讛讻讗 诪讟注诐 讝讛. 注讬讬谉 讘诪讛专砖"讗:



讘讗"讚. 讜转讚注 讚转谞谉 砖诐 讜讻讜' 讜诪讬讛讜 讬砖 诇讚讞讜转: 讜讚讗讬 讝讛 诇讗 注诇讛 注诇 讚注转 讛转讜住' 诇驻专砖 诪转谞讬转谉 讚诇住讟讬诐 讞讬讬讘讬谉 讗讗讘讬讚讛 讚讘讛诪讛 讚讗讬谉 讝讛 讘诪砖诪注讜转 讚诪转谞讬转谉 讻诇诇 讜讙诐 拽讗诪专讬谞谉 讘砖"住 砖诐 诪砖注讛 砖讛讜爪讬讗讜讛讜 讘专砖讜转讬讬讛讜 拽讬讬诪讬 注"砖 讚讝讛 诇讗 砖讬讬讱 专拽 诇注谞讬谉 谞讝拽讬诐. 讜讘讬讜转专 讬拽砖讛 注诇 专砖"讬 讚讛讘讬讗 讘讗诪转 砖诐 专讗讬转 讛转讜住' 讜诇讗 讚讞讬 诪讟注诐 讛诪讬讛讜 讬砖 诇讚讞讜转 砖讻转讘讜 讛转讜住' 讗诇讗 讚讛讻讬 拽讚讬讬拽讬 讻讬讜谉 讚讘诇讗讜 讛讻砖讛 诇讗 诪讞讬讬讘讬 讘讛讝讬拽诐 讗"讻 注"讻 诇讗讜 讘专砖讜转讬讬讛讜 拽讬讬诪讬 讗"讻 诪讛讬讻讬 转讬转讬 砖讬转讞讬讬讘讜 讗讗讘讬讚转 讘讛诪讛 讻讬讜谉 砖诇讗 讘专砖讜转 讛诇住讟讬诐 拽讬讬诪讬 讜注诇 讝讛 讚讞讜 讛转讜住' 讜诪讬讛讜 讬砖 诇讚讞讜转 讚诪转谞讬转谉 诇讛转讞讬讬讘 讘谞讝拽讬诐 讗讬讬专讬 讜讘讛讗 诇讗 诪讬讞讬讬讘 讘驻专爪讜讛讜 诇讞讜讚 诪砖讜诐 讚诇讬讻讗 专拽 讙专诪讗 讚讙专诪讗 讚讙讜专诐 诇爪讗转 讜讛讬爪讬讗讛 讙讜专诪转 诇讛讝讬拽 讗讘诇 诇注谞讬谉 讘讛诪讛 讚讛讜讬 讙专诪讗 讗讞讚 诇爪讗转 讚诪讬 诇讻驻转讜讛 诇住讟讬诐 注讚 砖讬爪讗讛 讚讛讜讬 讙"讻 讙专诪讗 讗讞讚 诇诪讬讞讬讬讘:



讘讚"讛 住讜祝 讞诪讛. 讜爪专讬讱 诇讜诪专 讚讛讬讬谞讜 诇诪"讚 讗砖讜 诪砖讜诐 诪诪讜谞讜: 讗讻谉 拽砖讛 讗讻转讬 诪讗讬 讚拽讗诪专 讜讗讬 诇讗讜 讻讞讜 讛讜讗 转讝讬诇 诇转讞转 讚诇驻"讝 诇讬诪讗 讘拽讬爪讜专 讚讗讬 诇讗讜 讻讞讜 讛讜讗 诇讗 诇讬讞讬讬讘 诇诪"讚 讗砖讜 诪砖讜诐 诪诪讜谞讜 讜爪专讬讱 诇讜诪专 讚专爪讛 诇讜诪专 讛砖转讗 讗驻讬诇讜 诇诪"讚 讗砖讜 诪砖讜诐 讞爪讬讜. 讗讻谉 拽"诇 讗讬讱 谞住转驻拽讜 讛转讜住' 讘讝讛 砖讻转讘讜 讜爪"诇 讚住讘专 讻诪"讚 讗砖讜 诪砖讜诐 诪诪讜谞讜 讛讗 专讘 驻驻讗 讛讜讗 诪专讗 讚砖诪注转讗 讚诇拽诪谉 讜讛讜讗 注"讻 住讘专 讚诇讗 诪讬讞讬讬讘 讘诇讗 讻讞讜 讚讗驻讬诇讜 讘讻讞 讻讞讜 诇讗 诪讬讞讬讬讘 讙诇讜转 讚讚诪讬讗 诇诪讬转讛 讻讚诪讜讻讞 诪诪讛 讚讗诪专讬谞谉 讘诪讻讜转 (讚"讞 注"讗) 讜注讜讚 讗诪专 专"驻 诪讗谉 讚砖讚讬讗 驻讬住讗 注"砖:



讘讗"讚. 讚讗转讬讗 讛讛讬讗 住讜讙讬讗 讻诪"讚 讗砖讜 诪砖讜诐 诪诪讜谞讜: 讜诇诪"讚 讗砖讜 诪砖讜诐 讞爪讬讜 爪"诇 讚诇讗 讚讬讬拽 诪诪转谞讬转谉 讛讗 讛驻讬诇讛 讻砖专讛 讻诪讗谉 讻专' 谞转谉 讗诇讗 住讘专 讚讟注诪讗 讚诪转谞讬转谉 诪砖讜诐 砖诇讗 讛讜讬 讻讜讜谞讛 讜谞拽讟 谞驻诇讛 讚讛驻讬诇讛 讘诇讗 讻讜讜谞讛 讛讜讬 讙"讻 讻诪讜 谞驻诇讛 讜讻谉 诪砖诪注 讘驻讬' 专砖"讬 讜转讜住' 砖诐 讚专拽 专讘讗 讛讜讗 讚讚讬讬拽 诪诪转谞讬转谉 讗讻谉 转诪讜讛 诇驻注谞"讚 讚讛讗 砖诐 注"讘 诪拽砖讬谞谉 讜诪讬 讗诪专 专' 讬讜讞谞谉 讛讻讬 讜讛讗诪专 专"讬 讛诇讻讛 讻住转诐 诪砖谞讛 讻讜' 注"砖 讜讛专讬 讛讜讗 诪"讚 讗砖讜 诪砖讜诐 讞爪讬讜 讘讘"拽 (讚祝 讻"讘 注"讗) 讜诇讚注转 讛转讜住' 讚讻讗谉 注"讻 诇讗 讚讬讬拽 讛讗 讛驻讬诇讛 讻砖讬专讛 讜诪讗讬 诪拽砖讛 诇专' 讬讜讞谞谉 诇砖讬讟转讜. 讜爪诇"注:



讘讗"讚. 讜讛砖转讗 转讬驻讜拽 诇讬讛 讚诇讗讜 讻讞讜 讛讜讗: 讗"诇 讚讚诇诪讗 讗爪讟专讬讱 讛讱 讟注诪讗 讛讬讻讬 讚谞驻诇 诇爪讚讚讬诐 讚讛讜讬 讻讞 讻讞讜砖 讜诪讬讞讬讬讘 讗讬 诇讗讜 讚诇讗 讚专讱 讬专讬讚讛 讛讜讗 讚讬"诇 讚诇爪讚讚讬诐 讚讻讞 讻讞讜砖 讛讜讗 诇讗 砖讬讬讱 讗诇讗 讛讬讻讬 讚讝专拽 诇诪注诇讛 讚讗讬 讗驻砖专 砖讛诇讱 诇诪注诇讛 讘讬讜砖专 讘诇讗 谞讟讬讬转 爪讚讚讬诐 讜讗"讻 诪讻讞 讛诇讱 诇爪讚讚讬诐 讗讘诇 诇讗 讘谞驻诇 诪注爪诪讜 诪诇诪注诇讛 诇诪讟讛 讚讗讝 谞驻诇 讘讬讜砖专 讜诇讻谉 讛讜爪专讻讜 讛转讜住' 诇转专抓 讚讙诐 讻讗谉 注"讬 讛诪砖讻讛 诇诪注诇讛 谞讜驻诇 诇诪专讞讜拽 讜诇讗 讘讬讜砖专 讜讝讛 诪讻讞讜 讛讜讗:



讘讗"讚. 讜诇讗 讚诪讬 诇讞爪讬 谞讝拽 爪专讜专讜转: 拽"拽 讞谞"爪 讗讬讱 砖讬讬讱 诇讻讗谉 讚讛讗 讘讗诪转 讛讜讬 诪讬讞讬讬讘 讙诐 砖诐 谞讝拽 砖诇诐 讗讬 诇讗讜 讚讛诇讻转讗 讙诪讬专讬 诇讛 讚讞"谞 讜转讜 诇讗 讻讚讗诪专讬谞谉 讘讘"拽 (专"驻 讻讬爪讚) 讜讘讻转讜讘讜转 住"驻 讗诇讜 谞注专讜转 讜讻讬讜谉 讚讛讻讗 诇讗讜 讛诇讻转讗 讙诪讬专讬 谞砖讗专 讘讚讬谉 谞讝拽 砖诇诐 讜讗驻砖专 讚讘讗诪转 讻讜讜谞讜 讛转讜住' 诇讝讛 讚诇讻讱 诇讗 讚诪讬 诇讞谞"爪. 讜注讬讬谉 讘诪讛专砖"讗:



讘讚"讛 讻驻讛 注诇讬讜 讙讬讙讬转. 讜讗"转 诪"砖 驻专注: 拽"拽 讗讬 拽讜砖讬转 讛转讜住' 诇专讘讗 讛讗 讘讗诪转 驻讜讟专 讙诐 讘驻专注 讜讗讬 拽讜砖讬转诐 诇专讘讬 讝讬专讗 讚诇诪讗 讘讗诪转 诪讬讞讬讬讘 讙诐 讘转专讬住 讜讘讚拽讗 讚诪讬讗 讜讗讬 拽讜砖讬转诐 讚讗"讻 讬驻诇讜讙 讘驻讬' 讗"讻 诇拽砖讜 讘拽讬爪讜专 讻驻转讜 讜诪转 讘专注讘 砖讛讘讬讗 讛讙诪专讗 诇专讗讬' 讚驻讜讟专 专讘讗 讜讙诐 诇诪讛 驻专讟讜 讛转讜住' 讻讗谉 讚讜拽讗 驻专注 诪注讝讬讘讛 诇讛拽砖讜转 诪讬谞讛 讜诇讗 讙"讻 诪讻驻讛 注诇讬讜 讙讬讙讬转 讚讗讬讬专讬 讘讬讛. 讜讛谞诇驻注谞"讚 诇驻讬 诪讛 砖讻转讘讜 讘专讗砖 讛讚讬讘讜专 讜诇讗 讚诪讬 诇住讜祝 讞诪讛 诇讘讗 讜诇讻讗讜专讛 诪讛 讘注讜 讘讝讛 讜讬"诇 讚专爪讜 诇转专抓 讚诇诪讛 爪专讬讱 诇讛讘讬讗 讛砖"住 专讗讬讛 讚专讘讗 驻讜讟专 诪讛讗 讚讻驻转讜 讘专注讘 诪砖讜诐 讚讚诪讬 诇讛讗 讚讻驻讛 讜驻专注 诇讬转 专讗讬讛 诪讛讗 讚住讜祝 讞诪讛 讜住讜祝 爪谞讛 诇讘讗 讚讛讜讗 讛讚讘专 讘注爪诪讜 砖诇 驻专注 注诇讬讜 诪注讝讬讘讛 讜讗讛讗 转讬专爪讜 讚诇讗 讚诪讬 诇住讜祝 讞诪讛 讜爪谞讛 诇讘讗 讜注诇 讝讛 讛拽砖讜 讛砖转讗 讚讗讻转讬 诇讬讬转讬 诪讛讗 讚转专讬住 讚讛讗 讝讛 讚诪讬 诇讙诪专讬 诇驻专注 讛诪注讝讬讘讛 讻诪讜 砖砖诐 住讬诇拽 讛诪讞讬爪讛 砖讞爪爪讛 讘讬谞讜 诇讘讬谉 讛诪讝讬拽 讛"讛 讻讗谉 讜讚诪讬 讬讜转专 诇诪转 讘专注讘 讜谞拽讟讜 讙"讻 讘讬讚拽讗 讚诪讬讗 讘讛讚讬' 讗祝 讚讛讱 专讘 驻驻讗 讗诪专 讜诇讗 专讘讗 讗驻砖专 砖讙专住讜 讙诐 砖诐 专讘讗 讗"谞 诪砖讜诐 讚诇驻讬 转讬专讜爪诐 讞讬诇拽讜 讙诐 讘讬谉 讛讻讗 诇讘讬讚拽讗 讚诪讬讗 讘讗讜驻谉 讚讙诐 专' 讝讬专讗 讚诪讞讬讬讘 讻讗谉 讗驻砖专 讚驻讜讟专 讘讘讬讚拽讗 讚诪讬讗 讜诇诪讛 砖讻转讘谞讜 讚讗驻砖专 讚讛转讜住' 讙专住讜 专讘讗 讬砖 专讗讬讛 拽爪转 诪诪讛 砖讛拽砖讬谞讜 诇注讬诇 讗讬讱 谞住转驻拽讜 讛转讜住' 讗讬 专"驻 住讜讘专 讻诪"讚 讗砖讜 诪砖讜诐 诪诪讜谞讜 讛讗 诪讜讻讞 诪诪讻讜转 讚诪讝讛 谞专讗讛 讚讙诐 讘讗讬讚讱 诪讬诪专讗 诇讗 讙专住讜 专"驻:





驻转讞 注讬谞讬诐

讻讚转谞讬讗 讗诇 转讞诇诇 讗转 讘转讱 诇讛讝谞讜转讛 专讗"讗 讝讛 讛诪砖讬讗 讘转讜 诇讝拽谉. 讗驻砖专 讚讚讜拽讗 讘转讜 诇讝拽谉 讗讬讻讗 诪砖讜诐 诇讛讝谞讜转讛 讗讘诇 诪砖讬讗 讘转讜 诇拽讟谉 讗注"讙 讚讗诪专 讘住诪讜讱 诇诪注谉 住驻讜转. 诪"诪 诇讗 拽专讬谞谉 讘讬讛 诇讛讝谞讜转讛. 讜讗讞专 讝诪谉 专讗讬转讬 砖讻"讻 讛专讘 讚讬谞讗 讚讞讬讬 讘注砖讬谉 讚祝 住"讚 注"讚 诇讚注转 讛转讜住' 讚砖诪注转讬谉. 讗讘诇 讛专诪讘"诐 讜讛讟讜专 讻转讘讜 讚谞砖讜讗讬 拽讟谉 讻诪讜 讝谞讜转:





砖注专讬 转讜专转 讘讘诇

(注讝 讗) 讻驻转讜 诇驻谞讬 讗专讬 驻讟讜专 讜讻讜'.鈥斪溩ぷ欁ㄗ�"讬 诪砖讜诐 砖诇讗 讛讬讛 讬讻讜诇 诇讛爪讬诇 注爪诪讜 转诪讜讛, 讚讗"讻 讗讬讱 谞讬爪诇 讝讛 砖讻驻转讜 讘注爪诪讜. 讜注讜讚 砖讻讘专 讗诪专讜 讘讘专讻讜转 (诇讙 讗): "谞驻诇 诇讙讜讘 讗专讬讜转 讗讬谉 诪注讬讚讬谉 注诇讬讜 砖诪转". 讗讘诇 诪转讜住' 讚"讛 讻驻转讜 诇驻谞讬 讗专讬 诪砖诪注, 讚讗驻讬' 讛讬讛 讬讻讜诇 诇讛爪讬诇 注爪诪讜 驻讟讜专, 讚讛讜讛 讻住讜祝 讞诪讛 诇讘讜讗 讗讜 住讜祝 爪讬谞讛 诇讘讜讗, 讜讻"讛 讚注转 专诪"讛 讘讞讚讜砖讬讜 讻讗谉 (注"砖). 讜讛专诪讘"诐 讘讛诇' 专讜爪讞 讛砖诪讬讟 讚讬谉 讗专讬 讜讬转讜砖, 讜讗讬谞讬 讬讜讚注 讟注诪讜.

